
ROMÂNIA

   
JUDEȚUL TIMIȘ

   
CONSILIUL LOCAL AL MUNICIPIULUI TIMIȘOARA

   
ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

 Bd. C.D. Loga nr. 1, Timișoara, România, +40256-408.300

SERVICIUL STRATEGII ȘI PROGRAMARE EDUCAȚIONALE

COMPARTIMENTUL REȚEA ȘCOLARĂ
NR. ASEMT2022-88/08.12.2022

RAPORT DE SPECIALITATE

privind aprobarea proiectului organizării și funcționării rețelei școlare  a unităților de învățământ preuniversitar de stat și particular  de pe raza Municipiului Timișoara, pentru anul școlar 2023-2024
Având în vedere Referatul de aprobare nr.SC2022-30660/08.12.2022 al Primarului Municipiului Timişoara și Proiectul de hotărâre privind aprobarea proiectului organizării și funcționării rețelei școlare a unităților de învățământ preuniversitar de stat și particular de pe raza Municipiului Timișoara, pentru anul școlar 2023-2024;
Facem următoarele precizări:
Rețeaua școlară a unităților de învățământ preuniversitar de stat și particular de pe raza Municipiului Timișoara, pentru anul școlar 2022-2023 a fost aprobată prin Hotărârea Consiliului Hotărârea Consiliul Local nr. 140/19.04.2022  și este formată din: 
-
unități de învățământ preuniversitar de stat acreditate;
-
unități de învățământ preuniversitar de stat autorizate;
-
unități de învățământ preuniversitar particular acreditate și autorizate;
-
unităţi de învăţământ pentru activităţi extraşcolare, centrele de excelenţă şi cluburile sportive
şcolare, comunicate de Inspectoratul Școlar Județean Timiș .
Inspectoratul Școlar Județean Timiș prin adresa cu nr. 20202/3/18.11.2022 înregistrată la Primăria Municipiului Timișoara sub nr.SC2022-029067/21.11.2022, ne-a informat cu privire la intrarea în vigoare a Ordinului nr. 6217/09.11.2022 al Ministerului Educație prin care a fost aprobată Metodologia privind fundamentarea cifrei de școlarizare pentru învățământul preuniversitar de stat, evidența efectivelor de preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar pentru anul școlar 2023-2024 și a solicitat:
- transmiterea Proiectului organizării și funcționării rețelei școlare a unităților de învățământ preuniversitar de stat și particular de pe raza Municipiului Timișoara, pentru anul școlar 2023-2024, în vederea emiterii avizului conform;
-  raportul argumentativ privind structura rețelei școlare  propusă să funcționeze în anul școlar 2023-2024 și solicitarea de emitere a avizului conform, potrivit prevederilor legale.

Legea educației naționale nr. 1/2011, actualizată, prevede :
”Art.19 alin. 4 Pentru asigurarea accesului egal la educație și formare profesională, autoritățile administrației publice locale, în baza avizului conform al inspectoratelor școlare, aprobă organizarea, funcționarea și, după caz, dizolvarea unor structuri de învățământ, fără personalitate juridică - ca părți ale unei unității de învățământ cu personalitate juridică - și subordonate aceluiași ordonator principal de credite, în condițiile legii.’’

„Art. 61 alin. 1 Rețeaua școlară este formată din totalitatea:
a) unităților de învățământ acreditate, respectiv autorizate să funcționeze provizoriu;
b) unităților de învățământ preuniversitar, înființate în structura universităților de stat;
c) furnizorilor de educație autorizați să funcționeze provizoriu.
(2) Rețeaua școlară a unităților de învățământ de stat și particular preuniversitar se organizează de către autoritățile administrației publice locale, cu avizul conform al inspectoratelor școlare. Pentru învățământul special liceal și special postliceal, rețeaua școlară se organizează de către consiliul județean, respectiv de către consiliile locale ale sectoarelor municipiului București, cu consultarea partenerilor sociali și cu avizul conform al Ministerului Educației”.

     La art. 26 alin 1, 2 și 3 din Metodologia privind fundamentarea cifrei de școlarizare pentru învățământul preuniversitar de stat, evidența efectivelor de preșcolari și elevi școlarizați în unitățile de învățământ particular precum și emiterea avizului conform în vederea organizării rețelei unităților de învățământ preuniversitar pentru anul școlar 2023-2024, aprobată prin Ordinul nr. 6217/09.11.2022 al Ministerului Educației se prevede:
(1) Organizarea reţelei şcolare a unităţilor de învăţământ preuniversitar de stat şi particular se realizează prin hotărâre a consiliului local sau a consiliului judeţean, cu avizul conform al inspectoratului şcolar/Ministerului Educaţiei.
(2) Obţinerea avizului conform este obligatorie, lipsa acestuia atrăgând nulitatea hotărârii consiliului local sau, după caz, a consiliului judeţean, prin care este organizată reţeaua şcolară.
(3) Organizarea reţelei şcolare se realizează, în ordine, cu respectarea următoarelor etape:

a) realizarea proiectului de reţea şcolară de către autoritatea administraţiei publice locale/consiliul judeţean;
b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, realizat de către consiliul local/consiliul judeţean, de către primar/preşedintele consiliului judeţean, către inspectoratul şcolar/Ministerul Educaţiei, cu solicitarea de emitere a avizului conform, potrivit prevederilor legale;
c) transmiterea către autorităţile administraţiei publice locale (primarul şi consiliul local, respectiv preşedintele consiliului judeţean şi consiliul judeţean) a listei unităţilor de învăţământ pentru care se acordă aviz conform, precum şi a listei unităţilor de învăţământ pentru care nu se acordă aviz conform (însoţită de un raport care conţine motivele neacordării avizului conform şi propuneri privind organizarea acestora);
d) aprobarea, prin hotărâre a consiliului local sau, după caz, a consiliului judeţean, a reţelei şcolare, pe baza avizului conform al inspectoratului şcolar/Ministerului Educaţiei.
În urma operaţiunilor desfăşurate de către Inspectoratul Şcolar Judeţean Timiş cu privire la reţeaua școlară și proiectul planului de şcolarizare pentru anul școlar 2023-2024, nu ne-au fost comunicate unităţi de învățământ propuse pentru reorganizare  pentru anul școlar 2023-2024. 
Analizând situaţia imobilelor ce constituie infrastructura aferentă unităților de învățământ preuniversitar de stat, aflate în domeniul public al Municipiului Timișoara, s-a constatat că este asigurată baza materială necesară desfăşurării procesului de învățământ fapt pentru care administrația publică locală nu a avut propuneri de reorganizare a unităților de învățământ preunivesitar de stat pentru anul școlar 2023-2024. 
În condițiile mai sus precizate proiectul organizării și funcționării rețelei școlare a unităților de învățământ preuniversitar de stat și particular de pe raza Municipiului Timișoara pentru anul școlar 2023-2024 va avea următoarea structură:

1.  Anexa nr. 1a- Reţeaua unităților de învățământ preuniversitar de stat acreditat de pe raza Municipiului Timișoara pentru anul școlar 2023-2024 își va menține structura din anul școlar 2022-2023, aprobată prin Hotărârea Consiliul Local nr. 140/19.04.2022.
2.  Anexa nr. 1b- Reţeaua unităților de învățământ preuniversitar de stat autorizat de pe raza 
Municipiului Timișoara pentru anul școlar 2023-2024 se modifică față de anul școlar 2022-2023, urmare a schimbării denumirii Colegiului de Învățământ Terțiar Nonuniversitar USAMVBT în Colegiul de Învățământ Terțiar Nonuniversitar USVT cu sediul în Timișoara Calea Aradului, nr.119, din următoarele motive:
Colegiul de Învățământ Terțiar Nonuniversitar USAMVBT este o unitate de învațământ de
stat înființată în structura Universității de Științe Agricole și Medicină Veterinară a Banatului ”Regele Mihai I al României”, prin Ordinul Ministrului Educației Naționale nr. 4507/18.07.2019.

       Universitatea de Științe Agricole și Medicină Veterinară a Banatului ”Regele Mihai I al României” și-a schimbat denumirea în Universitatea de Științele Vieții ”Regele Mihai I” din Timișoara prin Hotărârea Senatului nr. 4116/14.06.2022 și prin HG nr. 976/03.08.2022 a fost modificată anexa nr. 3, poz 44 la HG nr. 369/2021 privind organizarea și funcționarea Ministerului Educației, în sensul că a fost precizată noua denumire Universitatea de Științele Vieții ”Regele Mihai I” din Timișoara.

       Urmare a acestor modificări, Universitatea de Științele Vieții ”Regele Mihai I” din Timișoara prin adresa cu nr. 6385/15.09.2022, înregistrată la Primăria Municipiului Timișoara sub nr.SC2022-22893/15.09.2022 a solicitat modificarea denumirii Colegiul de Învățământ Terțiar Nonuniversitar USAMVBT în Colegiul de Învățământ Terțiar Nonuniversitar USVT.
3. Anexa 2- Reţeaua şcolară a unităţilor de învăţământ particular acreditat și autorizat pentru 
anul 2023-2024 se va modifica față de anul școlar 2022-2023, urmare a schimbării denumirii unor unități  de învățământ, conform ordinelor Ministrului Educației Naționale prin care au fost acordate autorizații de funcționare pentru alte niveluri de învățământ, după cum urmează:

· Școala Gimnazială „Babel” Timișoara în Liceul Teoretic „Babel” Timișoara, ca urmare a
Ordinului Ministrului Educației Naționale nr.3919/27.05.2022 prin care a fost acordată autorizația de funcționare provizorie pentru nivelul de învățământ „liceal”, profil „real”, specializarea științe ale naturii”, profil umanist, specializarea „științe sociale”;
· Școala Gimnazială „Wendy Kids” în Liceul Teoretic „Wendy Kids” ca urmare a Ordinul

Ministerului Educației nr. 5259/31.08.2022 a fost acordată autorizația de funcționare provizorie pentru nivelul de învățământ „ liceal” filiera ”teoretică”, profilul ”real”, specializarea ”matematică –informatică, bilingv limba engleză”, limba de predare ”română”, forma de învățământ cu frecvență, limba de predare română. 
     Unităţile de învăţământ pentru activităţi extraşcolare, centrele de excelenţă şi cluburile sportive şcolare, vor fi comunicate autorităţii publice locale de către Inspectoratul Şcolar Judeţean Timiş odată cu avizul conform, în vederea includerii acestora în reţeaua şcolară, potrivit art. 28 alin 3) din Metodologia aprobată prin Ordinul nr. 6217/09.11.2022 al Ministerului Educaţiei. 

     Față de cele expuse mai sus, apreciem că proiectul de hotărâre privind aprobarea proiectului organizării și funcționării rețelei școlare a unităților de învățământ preuniversitar de stat și particular de pe raza Municipiului Timișoara, pentru anul școlar 2023-2024, îndeplinește condițiile pentru a fi supus dezbaterii și aprobării Consiliului Local al Municipiului Timișoara.

